Die liefde in jou se Afrikaans: skryf nou in vir LAPA se liefdesverhaalkompetisie (3 Feb 2020) | The Reading List
Broei daar 'n liefdesverhaal in jou wat wag om vertel te word? Skryf nou in vir LAPA Uitgewers se 2019/2020 liefdesverhaalkompetisie – Die liefde in jóú se Afrikaans.
Liefde is 'n universele taal, maar klink darem baie lekkerder in jou eie dialek of variëteit. LAPA is opsoek na verhale wat Afrikaans in al haar tonge uitbeeld. Die sluitingsdatum is 3 Februarie 2020.
Lees die volledige kompetisiereëls op ons webwerf
Met prysgeld ter waarde van R35,000 op die spel, waarvoor wag jy nog? Vingers op die tikmasjien – hier gaan jy!
1. Persone bo 18 mag inskryf.
2. Slegs oorspronklike werke deur die skrywer sal aanvaar word en slegs een verhaal per persoon mag ingeskryf word. Enige dialek of variëteit van Afrikaans word aanvaar, LAPA soek egter opsetlik na verhale wat Afrikaans in al haar tonge uitbeeld; die keuse van wenners en publiseerbaarheid sal hierdeur beïnvloed word.
3. Verhale van tussen 45,000 – 75,000 woorde kan ingeskryf word.
4. Deelnemers gee aan LAPA Uitgewers (Edms.) BPK. die eerste opsie om enige van die inskrywings te publiseer. Geen ingeskrewe verhaal mag elders voorgelê word of tans voorgelê wees vir moontlike publikasie nie. LAPA sal ná afloop van die kompetisie skriftelik met alle deelnemers in verbinding tree om te bevestig of hul verhale gepubliseer word, al dan nie.
5. Die volgende moet op die heel eerste bladsy van die voorlegging verskyn en enige inskrywing kan gediskwalifiseer word indien dit nie daarop verskyn nie:
6. Stuur 'n sinopsis (opsomming) van 100–300 woorde oor die manuskrip wat jy voorlê
7. Stuur jou manuskrip vir ons in die volgende formaat:
8. Indien die manuskrip aanvaar word vir publikasie, sal 'n proses van manuskripontwikkeling plaasvind.
9. Die beoordelaars se beslissing is finaal en geen korrespondensie sal daaroor gevoer word nie. Indien die gehalte van die inskrywings nie na die beoordelaars en LAPA Uitgewers se mening voldoende is nie, word die reg voorbehou om geen pryse toe te ken nie. Die doel van die kompetisie is tweeledig: om variëteite van Afrikaans te ondersoek wat tot nou té min aandag gekry het, en om 'n verhaal van liefde uit te beeld. Manuskripte wat albei goed doen, staan 'n beter kans om uitgegee te word en moontlik te wen.
10. Die prysgeld is soos volg:
R20,000 vir die wenverhaal
R10,000 vir die naaswenner
'n Debuutprys van R5,000 word ook uitgeloof. Dié prys sou moontlik aan die wenner of die naaswenner ook toegeken kon word.
11. Geen manuskripte sal teruggestuur word ná afloop van die kompetisie nie. LAPA Uitgewers en die organiseerders is nie aanspreeklik vir die verlies van enige inskrywing nie, en ontvangs sal per e-pos erken word. Dit is altyd raadsaam om 'n afskrif van 'n manuskrip te hou.
12. Werknemers van die ATKV en LAPA Uitgewers mag nie deelneem nie.
13. Geen korrespondensie sal vooraf plaasvind nie. Die eerste korrespondensie sal met die ontvangs van die manuskrip plaasvind.